…. sz. napirend

 Előterjesztve:

Költségvetési Bizottsághoz,

Pénzügyi és Vagyonnyilatkozatokat

Ellenőrző Bizottsághoz,

Kerületfejlesztési Bizottsághoz,

Közoktatási, Közművelődési, Sport, Egészségügyi, Szociális és Lakásügyi Bizottsághoz,

 Gazdasági és Tulajdonosi Bizottsághoz,

Településüzemeltetési, Környezetvédelmi és Közbiztonsági Bizottsághoz,

Közbeszerzési Bizottsághoz

Pesthidegkúti Városrészi Önkormányzathoz

ELŐTERJESZTÉS

**A Képviselő-testület 2020. március 26-i rendes ülésére**

**Tárgy:** Javaslat a Budapest Főváros II. Kerületi Önkormányzat gazdasági programjára

**Készítette:** Rudolfné Romváry Noémi

 alpolgármesteri referens

**Egyeztetve:** Fermin Antonio Pineda

 gazdasági igazgató

**Egyeztetve:** Varga Előd Bendegúz

 alpolgármester

**Látta:** ....................................................

 dr. Szalai Tibor

 jegyző

 …………………………………

 dr. Murai Renáta

 jegyzői igazgató

 **A napirend tárgyalása zárt ülést nem igényel.**

**Tisztelt Képviselő-testület!**

**Az előterjesztés részét képező „Budapest Főváros II. Kerület Önkormányzatának Gazdasági Programja 2020-2024” anyag készítése során még nem volt ismert a koronavírus okozta rendkívüli helyzet.**

**A gazdasági program a korábban ismert és tervbe vett tényeken alapul. A koronavírus okozta rendkívüli helyzet okozta gazdasági környezetváltozás egyelőre feltérképezhetetlen a gazdasági szereplők, így az Önkormányzatok számára is.**

**Amennyiben a közel jövőben ismerté és egyben előre jelezhetővé válik a gazdaság helyzet alakulása, amennyiben szükséges felülvizsgáljuk a most bemutatandó gazdasági programot.**

A Magyarország helyi önkormányzatairól szóló 2011. évi CLXXXIX. törvény 116. §-a alapján a helyi önkormányzatnak el kell készítenie és a Képviselő-testület elé kell terjesztenie gazdasági programját.

***116. §****(1) A képviselő-testület hosszú távú fejlesztési elképzeléseit gazdasági programban, fejlesztési tervben rögzíti, melynek elkészítéséért a helyi önkormányzat felelős.*

*(2) A gazdasági program, fejlesztési terv a képviselő-testület megbízatásának időtartamára vagy azt meghaladó időszakra szól.*

*(3) A gazdasági program, fejlesztési terv helyi szinten meghatározza mindazokat a célkitűzéseket és feladatokat, amelyek a helyi önkormányzat költségvetési lehetőségeivel összhangban, a helyi társadalmi, környezeti és gazdasági adottságok átfogó figyelembevételével a helyi önkormányzat által nyújtandó feladatok biztosítását, színvonalának javítását szolgálják.*

*(4) A gazdasági program, fejlesztési terv - a megyei területfejlesztési elképzelésekkel összhangban - tartalmazza, különösen: az egyes közszolgáltatások biztosítására, színvonalának javítására vonatkozó fejlesztési elképzeléseket.*

*(5) A gazdasági programot, fejlesztési tervet a képviselő-testület az alakuló ülését követő hat hónapon belül fogadja el. Ha a meglévő gazdasági program, fejlesztési terv az előző ciklusidőn túlnyúló, úgy azt az újonnan megválasztott képviselő-testület az alakuló ülését követő hat hónapon belül köteles felülvizsgálni, és legalább a ciklusidő végéig kiegészíteni vagy módosítani.”*

Budapest Főváros II. Kerületi Önkormányzatának gazdasági programja stratégiai dokumentum, amely egyrészt bemutatja az előző évek gazdálkodási lehetőségek alapján már elért eredmények tükrében és a rendelkezésre álló szakmai koncepciókban foglaltaknak megfelelően hogyan valósítja meg az Önkormányzat az egyes kötelező és önként vállalt feladatait. Másrészt a törvényi változásokat, a rendelkezésre álló adottságokat és erőforrásokat figyelembe véve felvázolja azt a keretrendszert, ami a feladatok ellátását és a fejlesztési lehetőségeket meghatározza.

A lakossági igényekből kiindulva, a költségvetési korlátokat figyelembe véve, célkitűzéseket fogalmaz meg és javaslatokat tesz a feladatok minél színvonalasabb ellátására. A dokumentum sorra veszi mindazokat a szakterületeket, amely az Önkormányzat feladatellátását és az ehhez történő forrás biztosítását érintik.

A gazdasági program kiindulási alapot képez az éves költségvetési javaslatok elkészítéséhez.

Kérem a Tisztelt Képviselő-testületet az előterjesztés megtárgyalására és a gazdasági program elfogadására!

**Határozati javaslat**

A Képviselő-testület, úgy dönt, hogy 2020-2024 évre a határozat melléklete szerint fogadja el a Budapest Főváros II. Kerületi Önkormányzat gazdasági programját.

**Határidő:** folyamatos

**Felelős:** polgármester

*A normatív határozat elfogadása minősített többségű szavazást igényel.*

Budapest, 2020. március 18.

**Őrsi Gergely**

polgármester